Хемијско-технолошка школа

''Божидар Ђорђевић Кукар''

Број: 913

Датум: 13.09.2022.године

Лесковац

З А П И С Н И К

са I седнице Савета родитеља Хемијско-технолошке школе ''Божидар Ђорђевић Кукар'' у Лесковцу одржане дана 13.9.2022.године у просторијама школе са почетком у 16.00 часова.

 Седници присуствују чланови Савета родитеља: Милан Цветановић, Игор Јакуповић, Никовић Јована, Стаменковић Јелена, Костић Маријана, Бојана Цветковић, Петровић Игор, Дејан Стојилјковић, Пешић Ненад, Мирољуб Живковић, Бошко Крстић, Стојановић Ивица.

Седници присуствује и директор школе Тане Куртић, стручни сарадник-педагог Марија Стаменковић и секретар школе Гордана Цветковић.

 Пошто је утврђено да постоји кворум за рад председник Савета родитеља је за ову седницу предложио следећи

Д н е в н и р е д :

1. Верификација мандата чланова Савета родитеља

2. Избор председника Савета родитеља

3. Усвајање записника са претходне седнице Савета родитеља

4. Предлагање представника Савета родитеља за Школски одбор, Савет родитеља на нивоу града Лесковца и све обавезне тимове школе

5. Измене и допуне Пословника о раду Савета родитеља

6. Разматрање извештаја о раду школе 2021/2022.години

7. Разматрање Извештаја о раду директора школе за школску 2021/2022.години,

8. Разматрање предлога Годишњег плана рада за школску 2022/2023.годину

Разматрање предлога Развојног плана за период од 2022-2027.године

Разматрање анекса Школског програма : План акције за превенцију трговине децом и младима

 9. Сагласност Савета родитеља на:

 -програм и организовање екскурзије

 -осигурање ученика

10. Формирање комисије за отварање понуда и избор понуђача за осигурање и

 фотографисање ученика

 11. Донаторство родитеља.Предлог Школском одбору намене коришћења

 средстава остварених радом ученичке задруге и прикупљених од родитеља

 12. Избор уџбеника

 13. Разно

Дневни ред је једногласно усвојен.

1. Верификација мандата чланова Савета родитеља

Чланови Савета родитеља

|  |  |  |  |
| --- | --- | --- | --- |
| **разред** | **име родитеља** | **разред** | **име родитеља** |
| I1 | Бошко Крстић | III1 | Милан Цветановић |
| I2 | Стојиљковић Дејан  | III2 | Ивица Стојановић |
| I3 | Јелена Стаменковић | III3 | Маријана Костић |
| I4 | Пешић Ненад | III4 | Ђорђевић Сарајчица |
| II1 | Бојана Цветковић |  |  |
| II2 | Драган Петковић | IV1 | Игор Петровић |
| II3 | Бакић Мартин | IV2 | Ненад Стевановић |
| II4 | Игор Јакуповић | IV3 | Живковић Мирољуб |

1. За председника Савета родитеља једногласно је изабран Ивица Стојановић
2. Савет родитеља је једногласно усвојио записник са предходне седнице
3. Предлагање представника Савета родитеља за Савет родитеља на нивоу града Лесковца, Школски одбор и све обавезне тимове школе

За представника школе у Савет родитеља града Лесковца предложена је Маријана Костић, а за заменика Јелена Стаменковић.

Савет родитеља је једногласно донео

О Д Л У К У

да се из редова Савета родитеља Хемијско-технолошке школе „Божидар Ђорђевић Кукар“ за Савет родитеља града Лесковца предлажу:

1. Маријана Костић, представник родитеља

Милутина Бојића 4, 16000 Лесковац kosticmarijana299@gmail.com

1. Јелена Стаменковић- заменик представника родитеља

 Влајкова 105/2, 16000 Лесковац stamenkovicjelena@gmail.com

Одлучујући о предлогу за чланове обавезних школских тимова Савет родитеља је једногласно донео

П Р Е Д Л О Г

 За члана Тима за заштиту ученика од свих врста насиља у школи предлаже се Цветковић Бојана.

 За члана Тима за самовредновање предлаже се Цветановић Милан.

За члана Стручног тима за инклузивно образовање предлаже се Никовић Јована.

За члана Стручног актива за развојно планирање предлаже се Дејан Стојиљковић.

Предложено је да представници који се бирају из реда родитеља за члана Школског одбора буду Ивица Стојановић и Бошко Крстић.

Дати предлог је једногласно прихваћен.

У циљу спровођења поступка тајног изјашњавања о прeдложеном кандидату Савет родитеља је донео следећу

 О Д Л У К У

 Образује се Комисија ради спровођења тајног гласања за давање предлога за именовање једног чланова Школског одбора Хемијско-технолошке школе ''Божидар Ђорђевић Кукар'' из Лесковца који се предлажу из реда родитеља, у саставу:

 1. Мирољуб Живковић, председник комисије,

 2. Маријана Костић, члан,и

 3. Јакуповић Игор, члан.

 Комисија има за задатак да организује спровођење тајног гласања, преброји гласачке листиће и поднесе извештај Савету о спроведеном гласању.

 Комисији је достављен материјал потребан за гласање. Тајно гласање је спроведено.

 Након обављања гласања и пребројавања гласачких листића Комисија је известила Савет родитеља да су свих 12 присутних родитеља гласали и да су предложени кандидати добила следећи број гласова:

1. Ивица Стoјановић - 12 гласова
2. Бошко Крстић- 12 гласова

 На основу резултата тајног гласања за предлагање члана Школског одбора који се бирају из реда родитеља, једногласно је донета сладећа

О Д Л У К А

 За чланове Школског одбора Хемијско-технолошке школе ''Божидар Ђорђевић Кукар'' из Лесковца, који се бирају из реда родитеља, предлажу се:

1. Ивица Стoјановић и

2. Бошко Крстић

1. Због измене Закона о основама система образовања и васпитања потребно је усагласити Пословник о раду Савета родитеља са истим.

Секретар школе је упознала Савет родитеља са изменама Закона и садржајем Предлога Пословника о изменама и допунама Пословника о раду Савета родитеља.

Чланови Савета родитеља су, изјашњавању о Предлогу једногласно донели

О Д Л У К У

 Доноси се Пословник о изменама и допунама Пословника о раду Савета родитеља Хемијско-технолошке школе „Божидар Ђорђевић Кукар“ у Лесковцу. Измене и допуне Пословника истаћи на огласној табли школе.

1. Извештај је поднела Марија Стаменковић, стручни сарадник-педагог школе, која је присутнима говорила о раду школе у претходној школској години, постигнутим успесима у наставним и ваннаставним активностима, на матурском и завршном испиту, остварењу програма образовања и васпитања, раду на стручном усавршавању запослених, самовредновању и спољашњем вредновању у школи, реализацији задатака планираних развојним планом, школским програмом, годишњим планом рада и другим актима школе, спровођењу одређених мера у циљу остваривања квалитетнијег образовно-васпитног рада и напорима да се обезбеде услови за постизање још бољих резултата у наредном периоду.

 Педагог школе је упознала присутне да у школи постоји већ две године иницијатива за формирање Клуба родитеља и запослених. Заједнички рад би много допринео у решавању бројних питања која су важна за образовање ученика и остваривање бољих резултата рада и сарадње родитеља, ученика и запослених. Ова иницијатива је покретана и претходне школске године али због незаинтересованости родитеља није заживела.

7. Са својим радом и радом школе у току школске 2020/21.године присутне је упознао директор школе. Директор је говорио о резултатима које је школа постигла у предходном периоду и истакао неопходност веће сарадње родитеља са запосленима школе.

8. Директор и стручни сарадник-педагог школе су упознали присутне са садржајем Годишњег плана рада за школску 2022/2023.годину, активностима које се планирају, пре свега, у оквиру процеса образовања, васпитања, безбедности, стручног усавршавања, и осталим садржајем годишњег плана рада.

Координатор Тима за развојно планирање школе, Марина Богићевић је упознала присутне са садржајем Развојног плана за период 2021/2027.год.

Педагог школе је упознала присутне са садржајем анекса Школског програма : План акције за превенцију трговине децом и младима. Говорила је о Водичу за примену ревидираних индикатора за прелиминарну идентификацију ученика који су потенцијалне жртве насиља као и о активностима које ће школа предузимати у информисању ученика, наставника, свих запослених и родитеља по питању превенције, идентификације и рада са децом, оносно ученицима који су били потенцијалне жртве или жртве трговином људима.

Родитељима је саопштено да су планиране активности у превенцији и интервенцији у вези ове врсте насиља налазе у свим школским документима: Школском програму, Развојном плану и Годишњем плану рада школе.

9. И ове године су одељењска већа и наставничко веће расправљала о питању извођења екскурзије за ученике школе и утврдили програм, термине и релације за сваки разред. Директор школе је упознао чланове Савета родитеља са предлозима програма за извођење екскурзија у школској 2022/2023.години.

Након упознавања са програмом за извођење екскурзије, Савет родитеља је једногласно донео следећу

О Д Л У К У

Даје се сагласност на програм и организовање екскурзије и дате релације за извођење ученичких екскурзија, по разредима, за школску 2022/2023.годину.

Решавајући по питању осигурања ученика, Савет родитеља је, сматрајући да је осигурање потребно, једногласно донео

О Д Л У К У

 Савет родитеља Хемијско-технолошке школе ''Божидар Ђорђевић Кукар'' из Лесковца је сагласан да ученици плате осигурање за школску 2022/2023.годину у износу који буде одређен у понуди за коју се комисија коју формира Савет родитеља определи.

10. За отварање понуда датих за осигурање и фотографисање ученика и избор понуђача потребно је формирати комисије.

Чланови Савета родитеља су мишљења да треба одредити једну комисију, па су једногласно донели следећу

О Д Л У К У

 За чланове комисије за отварање понуда и избор понуђача за осигурање и фотографисање ученика за школску 2022/2023.годину бирају се:

1) Костић Маријана, председник комисије

 2) Мирољуб Живковић, члан,и

 3) Игор Јакуповић, члан.

 11. Савет родитеља је предложио да се и ове школске године донације родитеља организују на добровољној бази и предложио да оријентациони износ буде 350,00 динара. Ученички динар је добровољно давање, па ће о коначном износу одлучити сами родитељи.

 Расправљајући о овом питању Савет родитеља је констатовао да је најбољи начин за организовање донаторства родитеља преко одељењских старешина и родитељских састанака, па је након дискусије једногласно донета следећа

О Д Л У К А

 Покреће се акција добровољног прикупљања средстава донацијом родитеља.

 Одељењске старешине ће поделити ученицима писану сагласност чијим потписивањем ће се родитељ, уколико жели, сагласити да на добровољној бази на име донације уплати новчани износ који сам одреди.

 Уплата ће се вршити код одељењског старешине који ће новац са списком предавати благајнику школе уз признаницу.

 Савет родитеља Школском одбору предлаже намену коришћења средстава остварених радом ученичке задруге и прикупљених од родитеља. Савет родитеља једногласно даје

П Р Е Д Л О Г

Савет родитеља Хемијско-технолошке школе ''Божидар Ђорђевић Кукар'' у Лесковцу предлаже Школском одбору да се средстава остварена радом ученичке задруге и прикупљањем од родитеља користе према потребама и приоритету, за побољшање услова рада и квалитета образовања, у складу са предлогом директора школе.

12. Министарство просвете сваке године одобрава уџбенике који ће се користити у току школске године. Од одобрених уџбеника које могу издавати више различитих издавача, наставници школе предлажу на стручним већима и наставничком

већу школе уџбенике које ученици могу да користе. Не смеју се користити фотокопирани уџбеници. И родитељи могу давати предлоге за коришћење уџбеника, с тим да уџбеници које ученици користе као обавезне морају бити одобрени од Министарства просвете, науке и технолошког развоја.

Савет родитеља сматра да треба користити уџбенике које одобри Министарство просвете, науке и технолошког развоја, а по предлогу предметних наставника школе.

12. Није било дискусије.

Седница завршена у 18:00 часова.

 Записничар, Председник савета родитеља

 Ивица Стојановић